CONTRACTE EDUCATIU MÒBIL

Redactar un contracte vol dir que ens posem d’acord en algun tema important i volem posar per escrit allò que és bo per a que no hi hagi conflictes, per gaudir... per tant cal llegir bé les condicions que hi ha escrites. Així quan totes les parts el signem vol dir que estem disposats/des a complir el que hi posa.

Felicitats! Tenir un mòbil obre moltes oportunitats: estar més comunicats amb la gent que estimem, buscar informació i aprendre, fer fotografies dels llocs que ens agraden o de les persones que estimem, escoltar música i moltes coses més.

Ara toca parlar sobre les condicions d’ús, omplir el contracte i signar-lo un cop hi estiguem totes d’acord.

En/na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mare/pare/tutora) i en/na \_\_\_\_\_\_\_\_\_\_\_\_\_\_\_(filla, fill), declaren que han parlat sobre què significa tenir un mòbil i han decidit el següent:

Jo (mare/pare/tutora):

1. Pagaré la línia de telèfon que hem acordat que és de \_\_\_\_\_ € al mes.
2. Només et trucaré o contactaré si és necessari.
3. Em comprometo a ajudar-te a saber quin pot ser un bon ús del mòbil i parlar-ne tantes vegades com calgui.
4. Em comprometo a escoltar els teus desitjos i els teus dubtes i arribar a nous acords si els dos ho veiem bé. Parlant la gent s’entén.
5. Si tinc dubtes et preguntaré i en parlarem, així segur que evitarem malentesos.
6. Si no compleixes els teus compromisos, et prendré el mòbil i en parlarem. De ben segur que arribarem a acords i te’l podré tornar.

Jo (filla, fill)

1. Et contestaré sempre que em truquis perquè sé que ho faràs quan ho necessitis i sigui bo per als dos.
2. Em comprometo a no gastar més del que hem acordat i també a tenir el mòbil en bones condicions. Estalviaré diners per si he d’arreglar algun desperfecte, per si el perdo, etc.
3. No faré servir el mòbil en llocs on no és permès, com ara a classe, extraescolars, etc.
4. A la nit toca dormir, i el telèfon restarà apagat on hàgim acordat (menjador, saleta, etc.)
5. Seré una bona persona (igual que sempre), per tant no el faré servir per insultar, fer fotos sense permís, enviar fotografies privades, gravar on no estigui permès, etc.
6. Em comprometo a reflexionar sobre el bon ús del telèfon, si tinc dubtes sobre què puc fer o què no puc fer abans t’ho explicaré, t’ho preguntaré i em deixaré aconsellar per tu.

Estem d’acord en tot el que hi ha escrit per això ho signem.

Mare/pare/tutora Filla/fill

Data:

Revisable:

Més info a: tic@eines.coop // 674225157   //  @serveicritic  //  [serveicritic.wordpress.com](https://serveicritic.wordpress.com/blog/)